دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
نصرت کسمنلی + باشقا بیریسینی سئوه بیلمزسن
هله قلبیمیزده خاطره ایزی
هله آیریلیقین نملیدیر گوزو
هله کی سئویریک بیر بیریمیزی
باشقا بیریسینی سئوه بیلمزسن
گور نئچه نغمه نین بسته سی قالیب
بو اوجاق سونوبسه توستوسو قالیب
الینده الیمین ایستیسی قالیب
باشقا بیریسینی سئوه بیلمزسن
اینجیدیب ، قلبیمه دیه بیلمیرسن
یولونو بیر یوللوق ایه بیلمیرسن
منه «یوخ» سؤزونو دییه بیلمیرسن
باشقا بیریسینی سئوه بیلمزسن
ایل کئچیر ، عومورده خاطیره قالیر
باهار گؤللریمیز غونچه ده سولور
هله کی ، گوزلرین منی آختاریر
باشقا بیریسینی سئوه بیلمزسن
آخار گؤزوموزون یاشی قوروماز
دئییردیک بو ایلقار ـ پیمان پوزولماز
بئله سئوه سئوه آیریلماق اولماز
باشقا بیریسینی سئوه بیلمزسن
Filed under: نصرت کسمنلی,تورکی شعرلر Türkcə şeirlər | Tagged: نوصرت کسه منلی,نصرت کسمنلی,نصرت کسمنلی نین شعرلری,نصرت کسمنلی دن تورکی شعر,باشقاسینی سئوه بیلمزسن |
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab